ཕ་ནི་མི་བླ་མ་དཀོན་མཆོག་དྲང་པོ་དྲང་གཞག་ཅིག་དང་།མི་གཞན་ལ་ཡིད་ཆེས་རྐྱང་དང་རྒྱུན་དུ་མི་གཞན་ལ་ཕོག་ཐུག་བྱུང་དོགས་དང་གྱོང་འཁུར་རྐྱང་བྱེད་མཁན་ཞིག་ཡིན་པས་སྐབས་འགར་ཨ་མ་ཡང་ནད་མ་ཐེག་པརཆུ་ཤུར་བསྟན་པ་ཚེ་རིང་གཞུང་སེམས་དག་པས་ལན་སོང་ཞེས་པ་ལྟར་ཡིན་པས།མི་ཚང་མ་ཁྱོད་རང་ནང་བཞིན་ཡོད་དོགས་མེདཅེས་འཁང་ར་བྱེད་པ་དང་ང་ཚོ་བུ་ཕྲུག་རྣམས་ཀྱིས་ཀྱང་ཨ་མའི་རྗེས་སུ་འབྲངས་ཏེ་འཁང་ར་བྱས་ནགའི་བྱེད་དོགས་མེདཅེས་པ་ཙམ་ལས་ལན་གཞན་མི་འདེབས།དེ་སྔའི་ཆུས་དང་ད་ལྟའི་ཡུལ་ཚོ་མི་དམངས་སྲིད་གཞུང་གི་ལས་ཁུངས་ང་ཚོའི་གྲོང་ཚོར་ཡོད་པར་མ་ཟད།ངེད་ཚང་དང་ཁྱིམ་མཚེས་ཡིན་ནའང་ཁོང་གིས་མགོ་ཁྲིད་ལས་བྱེད་པར་ངོ་དགའ་སྤྲེལ་ལད་གཏན་ནས་ཤོད་མི་ཤེས་པས་ལས་བྱེད་པ་དེ་ཚོ་སོ་སོའི་ལས་ཚན་གང་ཡིན་གསལ་པོ་མི་ཤེས་ལ་ལས་བྱེད་པ་ཁ་ཤས་ངོ་ཡང་ཤེས་ཀྱི་མ་རེད།དེ་ལྟར་ཁོང་གི་སེམས་ནུས་ཡོད་ཚད་དྲང་པོའི་ལས་དང་བདེན་པའི་ལྟོ་ཟ་རྒྱུ་ཁོ་ནའི་ཐོག་འཇོག་པ་ལས་ལམ་ཀྱག་ཀྱོག་འཚོལ་ཐབས་གཏན་ནས་མི་བྱེད་པས་ཚེ་གཅིག་ནངཐེངས་གཉིས་དང་ཉེས་ཆད་ཐེངས་གཅིག་ལས་འཁེལ་མྱོང་མེད།དེ་ཡང་རུ་ཁག་གི་གཡག་པ་བྱེད་སྐབས་ཀྱི་སྟོན་ཁ་ཞིག་ལ་གཡག་ལ་བ་ཚུ་ལྡུད་རན་ཏེ་ཞོགས་པར་གཡག་བསྐོང་བར་སོང་ཞིང་།